AVASTUSRETKED JUMALA SÕNAS
Tere, olen Rory Kaye
ja räägin täna Jumala sõnast saates "Avastusretked Jumala sõnas".
Täna räägime rõõmust.
Räägin, kuidas meil võib olla Jumala rõõm igal ajal.
Mõeldakse, kuidas võib see isegi olla võimalik.
Inimlikult polegi see võimalik.
Meis on aga Püha Vaim.
Roomlaste 14:17 öeldakse, et Jumala riik pole söögis või joogis
vaid õiguses, st tähendab teha õigesti ning rahus ja rõõmus Pühas Vaimus.
Jumal annab meile kingi, mis on Tema rõõm.
Piiblis kasutatakse üht sõna üle 200 korra.
Vähemalt olen ma nii palju leidnud.
Selleks on rõõm.
Piiblis mõeldakse selle all rõõmustamist.
Kui tahad olla rõõmus,
siis inglise keeles öeldakse selleks sõna "rõõmustage".
Seda võib leida Piiblist 72 korral.
Isiklikult tahan enamikus keskenduda Uuele Testamendile.
Teen ühe erandi.
Need, kes on olnud 30-40 aastat usus,
mäletavad kindlasti 1970. aastate laulu.
Rõõm Issandast on minu tugevus.
See pärineb Vanast Testamendist.
Seal öeldakse, et rõõm,
mida saame Issandast, on meie tugevuseks.
Me tugevus ei tule trennist, moraalsetest väärtustest vms.
Inimeste tõeline tugevus on rõõm Issandas.
Armastan seda.
Kui su elus on raskeid aegu, mil tunned end väga nõrgana,
tea, et võid saada jõudu, kui hakkad Jumalas rõõmustama.
Teed otsuse rõõmustada.
See meeldib mulle - otsus rõõmustada.
Otsus Jumalas rõõmustada ning Teda ülistada ja kiita.
Rõõmustamine on enamat kui ülistamine.
Loeme sellest Piiblist.
Kasutame aluseks sõna "rõõm".
Loeme kõigepealt Roomlaste 5.
Loen 1.-2. salmi, samuti kolmanda.
"Et me nüüd oleme saanud õigeks usust,
siis on meil rahu Jumalaga meie Issanda Jeesuse Kristuse läbi.."
Sellest rääkisin eelmise saates.
2. salm: "kelle läbi me oleme usus saanud ligipääsu.."
Meil on usus tõttu ligipääs
"..ka sellele armule, milles me seisame.."
Armuga võtame Jumalalt vastu jõu, andestuse,
teades, et Ta otsustas me patud andestada
ning on sõlminud meiega uue lepingu.
Võrratu, millises armus me oleme.
Mida enam saame seda armu,
seda enam saab Jumala riik meis esile tulla, milleks on rahu,
rõõm ning vägi teada, mis on õige ning seda ka teha.
Loeme järgmist salmi, enne teise salmi lõpp.
"..ja me kiitleme (ingl "rõõmustame")
oma lootusest Jumalalt saadavale kirkusele."
Mida see tähendab?
Mis on Jumala kirkus?
See on Jumala ligiolu, viis, kuidas Ta särab oma riigis.
Juba siin maailmas elades
võime kogeda teatud laadi kirkust ning Tema ligiolus sügavamale.
Piiblis öeldakse aust ausse.
Vaatamata sellele on meil lootus täiuslikuks auks.
Sellest räägitakse siin,
kui Jeesus tuleb tagasi ning saame taevased ihud.
Võime juba praegu sellest lootusest rõõmustada.
Teen seda igal päeval, kui mõtlen sellele.
See on me tugevus ja seega võime taluda ükskõik millist tagakiusu.
Inimesed laimavad meid või midagi muud.
Jumala riiki tulemine on seda väärt.
Saame olla Tema lapsed taevaste, ülestõusnud ihudega.
Siis pole enam mingit võitlust kiusatuses patuga,
samuti pole leina või pisaraid.
See on aeg, mil saame olla Jumala ligiolus igavesti.
Räägin sellest järgmises saates.
Minu teine lemmikteema peale Jumala armastuse
on kuidas elada lähedases suhtes Temaga.
Jumal õpetas seda mulle ja olen selle eest niivõrd tänulik.
Selles saates tahan rääkida rõõmust ja rõõmustamisest.
Järgmine salm, Roomlaste 5:3: "Aga mitte ainult sellest,
vaid me kiitleme (ingl "rõõmustame").."
Mitte vaid lootuses tulevikule "vaid me kiitleme ka viletsusest.."
Kuidas rõõmustada kannatustes?
Paulus selgitab seda meile lähemalt.
Ta on samal ajal Roomas vangis.
Teda on tundnud tagakiusu ning teda peksti evangeeliumi pärast.
Ta ei räägi teooriast vaid õppis rõõmustama
isegi keset probleeme ning peksmist ja tagakiusu.
Ta ütleb: "Aga mitte ainult sellest, vaid me rõõmustame ka viletsusest,
teades, et viletsus toob kannatlikkuse.."
Jeesuski õppis sõnakuulmist läbi oma kannatuste.
Selle läbi saame ka oma usus kannatlikkust.
Seega võid taluda ükskõik kui rasket olukorda.
Võid minna sellest läbi.
Jumal laseb kannatusel tulla.
Kui Ta laseb olukorral tulla su ellu, teab Ta, et oled Talle
piisavalt lähedal, et saad Temalt vajamineva abi.
Seda eesmärgil, et me usk oleks tugev kui kivi.
Seepärast võis Paulus rõõmustada isegi kannatustes,
"teades, et viletsus toob kannatlikkuse,
kannatlikkus läbikatsutuse, läbikatsutus lootuse.
Aga lootus ei jäta häbisse, sest Jumala armastus
on välja valatud meie südamesse Püha Vaimu läbi, kes meile on antud."
Tahan lugeda teile loost,
kui Jeesuse sünnist räägiti karjastele ning neid valdas kirjeldamatu rõõm.
Matteuse 2:10.
Kas kujutad ette?
Kogu Iisraeli rahvas ootas Messiat teistest kõige kauem aega
ning karjased olid esimesed, kes said sellest teada.
Lisaks teadsid sellest ka kolm tähetarka idast,
kes rändasid selleks nädalaid või isegi kuid.
Karjased kuulsid sellest Iisraelis esimesena.
Loen 8. salmist: "ja saatis nad Petlemma, öeldes:
"Minge ja uurige täpselt välja, kes see laps on!"
Seda öeldi tarkadele.
Ta ütles neile: "Ja kui te olete ta leidnud,
teatage mulle, et ka mina saaksin minna teda kummardama."
Tähetargad kuulasid kuninga jutu ära ning asusid teele.
Ja vaata, täht, mille tõusmist nad olid näinud,
käis nende eel, kuni jäi seisma selle paiga kohale, kus oli laps.
Tähte nähes rõõmustasid nad üliväga."
See on rõõmu liik, kuid veelgi suurem.
Nad rõõmustasid viisil, et unustasid ennast.
Piiblis öeldakse sedasama karjaste kohta.
Mõned salmid enne.
Matteuse 5:3.
Olen seda sageli soovitanud,
et kui soovid õppida Jeesuse sõnu eri teemadel,
võiks öelda, et Matteuse 5. ptk on selleks parim alguspunkt.
Inglise keeles nimetame neid õndsakskiitmisteks.
Tema mäejutluses.
"Õndsad on need,
kes on vaimus vaesed, sest nende päralt on taevariik.
Õndsad on kurvad, sest neid lohutatakse.
Õndsad on tasased, sest nemad pärivad maa.
Õndsad on need,
kellel on nälg ja janu õiguse järele, sest nemad saavad küllaga."
Tahan rääkida lähemalt Matteuse 5:3 kirjakohast.
"Õndsad on need,
kes on vaimus vaesed, sest nende päralt on taevariik."
Jumala riik on õigsus, rahu ja rõõm Pühas Vaimus.
Seda öeldakse Roomlaste 14:17.
Kui oleme vaimus vaesena ehk tunneme end vaimus nõrgana,
võime minna Jumala juurde ning saada Temalt armu ja abi.
Seeläbi saame Jumalas tugevaks.
Mäletad esimest salmi, millest rääkisin?
Rõõm Issandas on me tugevus.
Kui võtame Jumalalt vastu Tema rõõmu..
See teeb tugevaks.
Olen olnud eri olukordades,
mis on tõeliselt keerulised või ületamatud.
Kui pöördun Jumala poole,
tuleb minusse rõõm ja hakkan naerma.
Mõistan, et Jumal ise päästab, toob nii mind kui meid läbi.
Kuu aega tagasi olin olukorras,
kus mulle öeldi, et mu naer on psühholoogiline kaitse.
Üks inimene käitus kohutavalt, needis, ropendas ja süüdistas.
Ma ei kaitsnud end,
kuid mõtlesin küll, et kas tõesti naeran seepärast.
Mõistsin, et see on rõõm Jumalas.
See võib olla keset hullumeelseid olukordi.
Keegi käitus väga halvasti ning Jumal andis mulle rõõmu ja rahu.
Jätkame.
Matteuse 5:5.
"Õndsad on tasased, sest nemad pärivad maa."
Mida tähendab tasane?
Tasased inimesed
ei ole tingimata vaiksed vaid neis on Jumala rõõm,
mistõttu püsivad nad kindlana ning on tugevad ja rahulikud.
Laiendatud piiblitõlkes on kirjas, milline on tasaste rõõm.
Jätkame koos.
Markuse 4:16.
Markuses oli Jeesus just alustanud oma teenistusega.
Siin öeldakse järgmist.
Markuse 4:15.
Jeesus räägib siin tähendamissõna külvajast.
Samuti ka Jumala riigist, mistõttu loen veidi eestpoolt.
"Teie ei tea isegi selle tähendamissõna tähendust,
ja kuidas te siis võiksite mõista mis tahes muud tähendamissõna?"
See on oluline tähendamissõna Jumala riigist ning rõõmust.
"Külvaja külvab sõna."
Mõned inimesed on kui teeäärne maa, kuhu Jumala sõna külvatakse.
"kui nad vaid kuulevad,
tuleb kohe saatan ja võtab ära neisse külvatud sõna.
Ja nõndasamuti on sellega, mis kivisele maale külvati:
need on, kes sõna kuuldes võtavad selle kohe rõõmuga vastu.."
Inimlik rõõm ei garanteeri, et see jääb sulle alles.
Kuula Jeesuse sõnu.
"aga neil ei ole juurt enestes, vaid nad kestavad ainult üürikese aja:
pärast, kui tõuseb viletsus või tagakiusamine sõna pärast,
nad taganevad varsti."
Järgmine maa on ohakane,
kus elumured lämmatavad sõna ning see jääb viljatuks.
Rääkisin eelmises saates, kuidas elada Jumala rahus,
anda oma mured Talle, otsustada mitte muretseda
vaid kiusatuses pöörduda Tema poole abi saamiseks.
Usaldada ja tänada Teda, et Jumala rahu võiks su südant hoida.
Jeesus räägib pärast heast pinnasest.
Seeme on alati hea, kuid pinnas ei pruugi olla.
See puudutab me südant.
"Ja kes heasse mulda külvati,
on need, kes sõna kuulevad ja omaks võtavad
ja vilja kannavad kolmekümne- ja kuuekümne- ja sajakordselt."
Sul võib olla inimlik rõõm, mis kestab vähese aja,
kuid sul võib olla ka rõõm, millest lugesime roomlaste kirjast.
Isegi tagakiusu ja kannatuste keskel
võid jääda Jumala juurde ning minna Temas sügavamale.
Sellega kaasneb sisemine rõõm.
Mul on palju salme, mida võiksin selle osas jagada.
Kirjutasin üles mõned, millele tahan keskenduda.
1. Peetruse 1:8-9.
Miks räägin nii paljudest kirjakohtadest,
mitte hoopis oma isiklikust kogemusest või arvamusest.
Mul on nii palju lugusid, et võiksin tunde rääkida.
Eelistan, et mu rõhuasetus oleks Jumala sõnal,
sest see on usaldusväärne ja ilmutatud Jumala sõna.
Siin on nii palju tarkust.
Uurin ja mõtisklen selle üle iga päev, sest siit saab nii palju õppida.
Samuti tugevdab Jumal sind, kui loed Tema sõna
ning kui usaldad Teda, annab ta sulle ilmutust.
Loeme 1. Peetruse 1:8. "keda te armastate,
kuigi te ei ole teda näinud, kellesse te praegu teda nägemata
ometi usute ja rõõmustate üliväga kirgastatud rõõmuga.."
See räägib inimestest,
kelles on Püha Vaim ning on Jeesuse jüngrid.
See on su elus niivõrd tähtis.
Ära lase oma rõõmul kaduda vaid anna oma mured Jumalale.
Lase Püha Vaimul end jätkuvalt täita.
Piiblis öeldakse, et just seda Ta tahabki teha.
Ta tahab meid jätkuvalt täita.
Paulus kirjutab kolmes kohas
teadlikust otsusest rõõmustada jätkuvalt Jumalas,
ülistada Teda, palvetada ja laulda Vaimus,
samuti laulda laule, mida Jumal annab meile isiklikult.
Iga viis, millega väljendad oma armastust Jumala vastu,
tekitab sinus rõõmu.
Rõõm tuleb sellest, kui armastame üksteist.
Jeesuski andis meile käsu
armastada üksteist, et me rõõm võiks olla täiuslik.
Kui kuuletume Jumalale
ning armastame üksteist, vabaneb meis Tema ligiolu.
Selle otsene tagajärg on rõõm.
See üleloomulik ja võid elada üleloomulikus rõõmus.
See ei tule kõigest heade naljadega vaid Püha Vaimu ligiolust.
Mu elus on olnud raskeid olukordi, mis on isegi ohustanud mu elu.
Vaatama sellele on mul olnud
selle kestel rõõm ja rahu, kuna mul on suhe Jumalaga.
Räägin lähemalt järgmises saates, kuidas elada lähisuhtes Jumalaga.
Võime selles kasvada ning see on üks Tema tõotus meile.
Jätkame lugemist.
"keda te armastate,
kuigi te ei ole teda näinud, kellesse te praegu teda nägemata
ometi usute ja rõõmustate üliväga kirgastatud rõõmuga.."
Kui sa ei ole seda rõõmu kunagi kogenud, palvetame koos.
Issand, palun oma venna-õe või kellegi eest,
kes veel ei tea Sind, kuid vaatab meid.
Pöördume Sinu poole,
sest tahame anda Sulle oma elu ning öelda, et usaldame Sind.
Ootame uut taevast keha ja igavest elu koos Sinuga.
Jumal, tänan, et Jeesus suri ristil
ja andestasid meile kõik me patud ning otsustasid need unustada.
Jumal, palun, et täidaksid meid oma Püha Vaimuga.
Täida meid ülevoolavalt.
Saa täidetud Püha Vaimuga
ja anna iga mure Temale, ning Jumala rõõm tuleb su elus esile.
Hakkad kogema, isegi tunnetega Jumala armastust.
See kõik lähtub me südamest.
Rõõm ei tule esmalt positiivsetest, rõõmu tekitavatest mõtetest.
See tekib, kui miski vabaneb sinu emotsioonides.
See on ehe.
Mitmed inimesed on rääkinud
üksnes mõistuslikust evangeeliumist, mis puudutab intellekti ja valikuid,
on seegi tõsi, kuid seejuures võib me südames olla Jumala rõõm.
Jumal vabastab seeläbi oma ligiolu.
Loeme edasi.
"kellesse te praegu teda nägemata
ometi usute ja rõõmustate üliväga kirgastatud rõõmuga.."
Kirkus ehk auhiilgus tähendab Jumala ligiolu.
Meis tekib rõõm, kui Jumal puudutab meid.
See on Taevas meis.
"kui te võtate vastu usu eesmärgi - oma hingede pääste."
Kui tuleme usule,
andestatakse meile me patud ning Jumal otsustab need unustada.
Kui kohtume Jeesusega Taevas, muutub me pääste täielikuks.
Me hinged saavad päästetud.
Vabaneme oma inimlikust loomusest ning saame aulise loomuse igavikuks.
"Seda päästet on hoolega otsinud ja selle üle juurelnud prohvetid,
kes on ennustanud seda armu, mis teile on tulnud.
Nad püüdsid välja uurida, mille kohta ja millisest ajast
andis teateid nendes olev Kristuse Vaim,
tunnistades ette Kristuse kannatusi ja neile järgnevat kirkust."
kas tead, mis on Piiblis kirjas Kristuse kannatuste kohta?
Ta kannatas risti Temale seatud rõõmu tõttu.
Mis on see rõõm?
Võimalus saada meid
taevase Isaga terveks igavikuks oma perekonnaliikmeteks.
Jumal armastab sind nii väga,
et andis oma ainusündinud Poja, mis oli samuti üleloomulik.
Oleme samuti üleloomulikult Jumala pojad ja tütred.
Jeesus oli ainusündinud poeg.
Jumal varjas Maarjat ning ta sai üleloomulikult Jeesuse.
Jeesus on Jumala sõna, mis sai inimeseks.
Ta läks oma elus läbi kõigest selle rõõmu tõttu,
mis oli Tema ette seatud, milleks oli suhe sinu ja minuga.
Vana Testamendi apostlitele ja prohvetitele
"..ilmutati, et mitte neile endile, vaid teile,
teie teenimiseks oli kõik see, mida nüüd teile
on kuulutatud nende kaudu, kes teile taevast läkitatud
Pühas Vaimus on toonud rõõmusõnumeid,
millesse isegi inglid igatsevad kummardades vaadata."
1. Peetruse 4:13.
Mõni leht edasi.
12. salm: "Armsad, ärge võõrastage
enestes tulekuumust (ingl "valulikku katsumust"),
millega teid pannakse proovile, nii nagu sünniks teile midagi võõrast,
vaid rõõmustage, et nii nagu te olete Kristuse kannatuste osalised,
võite rõõmuga hõisata ka tema kirkuse ilmumisel."
Kui teeme praegusel hetke otsuse usaldada Teda
ja laseme Tema rõõmul meisse tulla, saame üliväga rõõmsaks.
Inimlikult on seda raske isegi eneses hoida,
kuid mõistame, et kord saame taevased ihud.
Meid ootab nii suur õnn, mis on tõeliselt ehe.
Võid selles elada juba siin maailmas.
Teen seda Jumala armust ning julgustan sindki.
See ei tähenda, et meil ei tule kurbuse hetki.
Peame nutma nutjatega ning rõõmustama rõõmustajatega.
Jumal annab meile Pühas Vaimus rahu ja rõõmu.
Selle kohta võib paljut öelda.
Vaatame Galaatia 5:22-23.
Siin räägitakse Püha Vaimu viljadest.
"Aga Vaimu vili on armastus, rõõm, rahu.."
Kus on Jumala Vaim, seal on ka armastus.
Selles paigas on rõõm ning rahu Jumalalt.
Kui sinus on Püha Vaim, oled sa üleloomulik inimene.
Kui su elus ei ole üleloomulikkust,
pole sa lasknud Püha Vaimul end täita.
Sulle ehk piisab, et oled päästetud ja teel Taevasse.
Selge, pole küsimust.
Siiski tahab Jumal, et oleksid Püha Vaimuga täidetud.
Nagu käsn, mis tõmbab enesesse enam ja enam Jumala ligiolu.
Samuti Jumala rõõmu, mis on me tugevuseks.
Loeme Psalm 16:11.
Tegemist on Vana Testamendiga.
Kõik psalmid on laulud.
Nendes on niivõrd palju tarkust, kirglikkust ja emotsiooni.
Psalm 16.
Neid on kirjutanud eri inimesed, mitte üksnes Taavet.
Näiteks Moosese ja eri preestrite laulud,
kes elasid Taaveti ajal ning enne seda.
Räägiti ajast, mil elas Taavet ning Saalomon.
Loeme Psalm 16:11.
Tegemist on ühe Taaveti lauluga.
"Sina annad mulle teada elu teeraja; rõõmu on rohkesti su palge ees.."
Taavet teadis, et Jumala ligiolus saab ta täidetud rõõmuga.
Selle tõttu ta andis oma hingele käsu rõõmustada Jumalas.
"rõõmu on rohkesti su palge ees,
meeldivaid asju on su paremas käes alatiseks."
Siinkohal räägitakse tulevikust, mida Taavet ootas,
kus on jätkuvalt rõõmu ja meeldivaid asju
Jumala paremalt käelt, kui tuleb Tema pääste.
Taavet ootas Messiat, ja samamoodi nagu meie
vaatame tagasi sellele, mida Kristus tegi ristil.
Taavet vaatas tulevikku.
Loeme Filiplastele 4:4.
Paulus annab meile sellega juhise: "Olge ikka rõõmsad Issandas!"
Alati!
Mõned ütlevad, et see on ülivaimulik lähenemine
ja Paulus mõtles sellega midagi muud.
Ei mõelnud.
Ära ole mässaja ega toetu inimlikule mõtteviisile ja uskmatusele.
Ta mõtles just seda, millest ta siin kirjutas.
Loen seda teile.
"Olge ikka rõõmsad Issandas! Taas ma ütlen: Olge rõõmsad!"
Kuidas saab Paulus seda öelda,
kui ta kannatab peksmist, läbib laevahuku, kogeb tagakiusu
ning teda visatakse kord peaaegu kividega surnuks?
Võib-olla ta surigi ning äratati üles, ma pole kindel.
"Olge ikka rõõmsad Issandas! Taas ma ütlen: Olge rõõmsad!
Teie leebus (heldus ja mõõdukus) saagu teatavaks kõigile inimestele..
Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Vaadake, mida Ta ütleb.
Viimaks veel, vennad, mis iganes on tõene,
mis auväärne, mis õige, mis puhas.."
Edasi räägib ta asjadest, millele peaksime mõtlema.
Loeme edasi 9. salmist.
"Mida te olete õppinud ja saanud ja kuulnud ja näinud minult,
seda tehke, ning rahu Jumal on siis teiega."
10. salm: "Väga suureks rõõmuks Issandas oli mulle see,
et te viimaks jälle virgusite mõtlema minule.."
Ta ei ülistanud lihtsalt Jumalat
vaid rõõmustas ja tundis rõõmu, kui teised inimesed armastasid teda.
Jeesus ütles selgelt,
et kui armastame üksteist, saab me rõõm täiuslikuks.
Loeme edasi Johannese 15:11.
Loen umbes 3 min Jumala sõna.
Tahan peagi prohveteerida midagi,
mida tean olevat Jumala sõna Soomele.
See räägib rõõmust.
See võib teid üllatada, kuid tegemist on hea uudisega.
Johannese 15:11.
Alustan 9. salmist.
"Nõnda nagu Isa on armastanud mind, olen minagi armastanud teid.
Jääge minu armastusse!"
See tähendab, et võtke jätkuvalt Tema armastust vastu.
"Kui teie peate minu käske."
Seega kõik, mis on Piiblis ning mida Püha Vaim ilmutab meile.
"..siis te jääte minu armastusse (võtate vastu Jumala armastust
ning olete valmis armastama), nõnda nagu mina
olen pidanud oma Isa käske ja jään tema armastusse."
Jeesus jäi kogu aeg Jumalaga ühendusse.
"Seda ma olen teile rääkinud, et minu (Jeesuse) rõõm oleks teis.."
Kui teeme Jumala armust Tema järgi, on me elul sama tulemus.
Kirjeldamatu rõõm.
"..et minu rõõm oleks teis ja teie rõõm saaks täielikuks."
Igal alal.
Seepärast rääkis Paulus:
"Olge ikka rõõmsad Issandas! Taas ma ütlen: Olge rõõmsad!"
Jumal tahab anda meile rõõmu igas olukorras.
Paljud soomlased on mulle öelnud,
et see ei kehti Soomes, sest meil on teine kultuur.
Tahan teile prohveteerida ning siis loen Piiblist edasi.
Issand ütleb järgmist.
Seda seetõttu, et seda osa evangeeliumist
peab Soomes enam uskuma ja kuulutama.
Jumal tahab, et oleksid täidetud Tema Vaimuga
ja su läbi võiks kogeda Tema ligiolu armastuse, rahu ja rõõmuga.
Jumal ütleb, et käesolev aasta on Soomes muutusterohke.
Tuleb üks läbimurre, mitte üksnes ülistuses
vaid ka usalduses Jumala tõotustesse,
et Ta on me Jumal ning me oleme Tema rahvas.
See on Tema tahe, et oleksid täidetud Tema Vaimuga,
sh võiks rõõm olla su südames ning rahu su mõtetes ja südames.
Lõpuks Johannese 16:22-24.
Siin räägitakse palvest.
"Nüüd on teilgi muretsemist, aga kui ma näen teid jälle,
on teie süda rõõmus ja keegi ei võta teie rõõmu teilt ära."
Jeesus rääkis seda ajast, mil Ta pidi surnust üles äratatama.
24. salmis ütleb ta: "Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Piiblis on enam kui 350 kirjakohta rõõmu ja rõõmustamise kohta.
Vaatasime täna mõningaid.
Palvetan teie pärast.
Jumal, tänan, et täidad
mu usuvenna või -õe oma rõõmuga Pühas Vaimus.
Aitäh, et õpetad meid
üksteist armastama, et me rõõm võiks olla täielik,
samuti kuuletuma Sinule, et me rõõm võiks olla täielik,
ning rõõm Jumalas oleks me tugevus.
Jeesuse nimel.
AVASTUSRETKED JUMALA SÕNAS
Olen nii õnnelik,
et mul on olnud võimalus õpetada neil eri teemadel.
Tahan teile oma südamest midagi rääkida.
Olen reisinud üle maailma
ning kohtunud mitmete intelligentsete teenistustega.
Olen harva näinud vastutustundlikkust ja pühendumust kvaliteedile,
et kuulutada Jumala sõna selgelt, kui see, mida olen näinud TV7-s.
Neil vaja selleks toetust.
Loodan, et aitad neil levitada evangeeliumi
üle kogu Skandinaavia, Eesti ja mujale maailmas
nii läbi rahalise annetuse kui ka palvete kaudu.
Suur aitäh teile.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi